ai4bharat/Pralekha huggingface dataset:
நித்தி ஆயோக்
முன்னேற்றத்தை விரும்பும் மாவட்டங்களின் திட்டம் குறித்த மாநாட்டிற்கு நித்தி ஆயோக் ஏற்பாடு
சுதந்திரப் பெருவிழாவின் ஒரு பகுதியாக, முன்னேற்றத்தை விரும்பும் மாவட்டங்களின் திட்டம் குறித்த ஒரு நாள் மாநாட்டிற்கு நித்தி ஆயோக் ஏற்பாடு செய்திருந்தது.
‘பங்கேற்பின் மூலம் செழுமை’ என்ற தலைப்பிலான இந்த மாநாட்டில், முன்னேற்றத்தை விரும்பும் மாவட்டங்களின் ஆட்சியர்கள் மற்றும் மத்திய அரசின் பொறுப்பு அதிகாரிகள், மத்திய அமைச்சகங்கள் மற்றும் நித்தி ஆயோக்கின் அதிகாரிகள் உள்ளிட்டோர் கலந்து கொண்டனர்.
‘மாற்றத்தின் கதைகள்’ என்ற தலைப்பில் முன்னேற்றத்தை விரும்பும் மாவட்டங்களின் 30 புதுமை முயற்சிகளும் இந்த மாநாட்டில் வெளியிடப்பட்டது. பழக்கவழக்க கொள்கைகள் பயன்பாடு, புதுமை கண்டுபிடிப்புகள், பிரதிபலிப்பு உள்ளிட்ட அம்சங்களின் அடிப்படையில் இந்த புதுமை முயற்சிகள் தேர்ந்தெடுக்கப்பட்டுள்ளன.
மாநாட்டில் பேசிய நித்தி ஆயோக்கின் உறுப்பினர் டாக்டர் வி கே பால், மகப்பேறு மற்றும் குழந்தை ஆரோக்கிய திட்டங்களை செயல்படுத்துவதில் தன்னிறைவு பெற வேண்டியது அவசியம் என்றார். மேலும் அரசின் சுகாதார சேவைகள் குக்கிராமத்தில் இருப்பவர்களுக்கும் கிடைக்கச் செய்ய கவனம் செலுத்த வேண்டும் என்றும் வலியுறுத்தினார்.
மாநாட்டில் பேசிய நித்தி ஆயோக்கின் தலைமைச் செயல் அதிகாரி திரு அமிதாப்காந்த், ‘வளர்ச்சித் திட்ட பங்குதாரர்கள் அடித்தட்டு அளவில் அரசுடன் இணைந்து பணியாற்றுவதற்கான சிறந்த வாய்ப்பாக முன்னேற்றத்தை விரும்பும் மாவட்டங்கள் திட்டம் உருவெடுத்துள்ளது. பங்குதாரர்களின் தீவிர செயல்பாடு குறிப்பிடத்தக்க வளர்ச்சிக்கு வழிவகுத்துள்ளது’ என்றும் தெரிவித்தார். மாவட்ட அளவிலான குழுக்கள் மற்றும் வளர்ச்சிப் பங்குதாரர்களுக்கிடையிலான ஒத்துழைப்பு, திட்டங்களின் பலனை மேம்படுத்துவதில் எந்தளவிற்கு பயன்படுகிறது என்பதையும் அவர் விளக்கி கூறினார்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1820880
தொழிலாளர் மற்றும் வேலைவாய்ப்பு அமைச்சகம்
2022-23 –ம் ஆண்டில் தேசிய பணிச்சேவை யில் 35.7 லட்சம் பணியிடங்கள் பதிவிடப்பட்டுள்ளன
2015-ம் ஆண்டு பிரதமரால் நாட்டுக்கு அர்ப்பணிக்கப்பட்டு தொடங்கப்பட்ட தேசிய பணிச்சேவை இணையப் பக்கத்தில் 2022-23 –ம் ஆண்டில் 35.7 லட்சம் பணியிடங்கள் பணி வழங்குவோரால் பதிவிடப்பட்டுள்ளன. 2021-22-ல் இந்தப் பணியிடங்கள் எண்ணிக்கை சுமார் 13 லட்சமாக இருந்தது. இதையடுத்து, 2021-22-ம் ஆண்டுடன் ஒப்பிடுகையில், பணியிடங்களின் எண்ணிக்கை 175 சதவீதம் அதிகரித்துள்ளது.
நிதி மற்றும் காப்பீட்டுத்துறையில் 2022-23-ம் ஆண்டில் பணியிடங்களின் எண்ணிக்கை அதிகபட்சமாக 20.8 லட்சமாக பதிவாகியுள்ளது. இதேபோல், செயல்பாடுகள் மற்றும் உதவி செய்யும் துறையிலும், பணியிடங்களின் எண்ணிக்கை 3.75 லட்சம் அளவுக்கு உயர்ந்துள்ளது.
பொருத்தமான பணி, பணிக்கான கலந்தாய்வு, தொழிற்பயிற்சிக்கு வழிகாட்டுதல், திறன் மேம்பாட்டு படிப்புகள் குறித்த தகவல், நேர்முகப் பயிற்சி போன்ற வேலைவாய்ப்பு தொடர்பான சேவைகளை தேசிய பணிச்சேவைத் திட்டம் வழங்குகிறது. இதனை மத்திய தொழிலாளர் நலன் மற்றும் வேலைவாய்ப்பு அமைச்சகம் அமல்படுத்தி வருகிறது.
வேலைதேடுவோர், வேலைவழங்குவோர், பயிற்சி அளிப்போர், பணிக்கான வாய்ப்பு தரும் அமைப்புகள், உள்ளிட்ட அனைத்து தரப்பினருக்கும் கட்டணமில்லாமல் அனைத்து சேவைகளையும் தேசிய பணிச்சேவைகள் இணையப்பக்கம் வழங்குகிறது.
பிரதமர் அலுவலகம்
பிரதமர் மோடி மற்றும் அதிபர் புதின் புத்தாண்டு வாழ்த்து பரிமாற்றம்
பிரதமர் திரு. நரேந்திர மோடியும் ரஷிய அதிபர் திரு. விளாடிமிர் புடினும் இன்று தொலைபேசி மூலம் 2019 ஆம் ஆண்டு புத்தாண்டு வாழ்த்துக்களை பரிமாறிக்கொண்டனர். மேலும், இன்று ரஷியாவில் கொண்டாடப்படும் கிறிஸ்துமஸ் பண்டிகையை ஒட்டி, ரஷிய அதிபருக்கும் ரஷிய மக்களுக்கும் பிரதமர் வாழ்த்து தெரிவித்தார்.
கடந்த ஆண்டு இந்தியா-ரஷியா இடையேயான சிறந்த மற்றும் தனித்துவம் மிக்கஉத்தி சார்ந்த கூட்டுறவில் ஏற்பட்ட முன்னேற்றம் குறித்து இருதலைவர்களும் தங்களின் மகிழ்ச்சியைத் தெரிவித்தனர். மே மாதம் சூச்சியில் நடைபெற்ற பல்வேறு தரப்பட்ட விவாதங்கள் மற்றும் அக்டோபரில் நடைபெற்ற வருடாந்திர உச்சிமாநாட்டிற்காக அதிபர் திரு. புடின் புதுதில்லி வந்திருந்தபோது நடைபெற்ற வெற்றிகரமான விவாதங்கள் ஆகியவற்றை இருவரும் நினைவு கூர்ந்தனர். இருதரப்பு உறவுகளை சிறப்பாக முன்னெடுக்க இருதலைவர்களும் ஒப்புக் கொண்டனர்.
2019, செப்டம்பர் மாதம் நடைபெற உள்ள கிழக்கத்திய பொருளாதார பேரவையின் ஆண்டு கூட்டத்திற்கு விடுக்கப்பட்டிருக்கும் அழைப்பினை அதிபர் திரு புடின் மீண்டும் வலியுறுத்தினார்.
பாதுகாப்பு, தீவிரவாதத்திற்கு பதிலடி அளித்தல் ஆகிய முக்கிய துறைகளில் உள்ள இருதரப்பு உறவு குறித்தும் இருவரும் விவாதித்தனர்.
பலதரப்பட்ட அம்சங்களில் உலக அமைதி மற்றும் ஒழுங்குமுறையில் இந்தியா-ரஷிய ஒத்துழைப்பு முக்கிய பங்கு வகிக்கிறது என்பதினை இரு தலைவர்களும் ஒப்புக்கொண்டனர். அதனால் ஐக்கிய நாடுகள், பிரிக்ஸ், ஷாங்காய் ஒத்துழைப்பு அமைப்பு போன்ற பல்வேறு சர்வதேச அமைப்புகளுடன் உள்ள நெருங்கிய உறவினை இரு நாடுகளும் தொடர்ந்து கடைபிடிக்கும் என்று இருவரும் ஒப்புக்கொண்டனர்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அமைச்சரவை நியமனங்கள்
மத்திய அமைச்சரவை குழு கீழ்வரும் நியமனங்களுக்கு ஒப்புதல் அளித்துள்ளது:
மத்திய நிதி அமைச்சகத்தின் வருவாய் துறை செயலளர் திரு. ஹஷ்முக் ஆதியா நிதித்துறை செயலாளராக நியமிக்கப்பட்டுள்ளார்.
விநியோகம் மற்றும் அகற்றுதல் துறையின் தலைமை இயக்குனர் திரு. பினாய் குமார், வர்த்தகத் துறையின் தளவாடங்களுக்காக புதியதாக உருவாக்கப்பட்ட சிறப்பு செயலளர் பதவியில் நியமிக்கப்பட்டுள்ளார்.
மின்னணு மற்றும் தகவல் தொழில்நுட்பம்
பாதுகாப்பான மற்றும் நம்பகமான இணையத்திற்கான நடைமுறைகள் மற்றும் சைபர் சம்பவங்களைப் புகாரளித்தல் தொடர்பான வழிகாட்டுதல்களை செர்ட்-இன் வெளியிட்டுள்ளது
தகவல் தொழில்நுட்பச் சட்டம், 2000-ன் 70பி பிரிவின் விதிகளின்படி, நாட்டில் இணையப் பாதுகாப்புத் துறையில் பல்வேறு செயல்பாடுகளுக்கான தேசிய நிறுவனமாக இந்திய கணினி அவசரநிலைப் பதிலளிப்புக் குழு  செயல்படுகிறது. இணைய அச்சுறுத்தல்களை செர்ட்-இன் தொடர்ந்து ஆய்வு செய்வதோடு, புகாரளிக்கப்படும் சைபர் சம்பவங்களைக் கண்காணிக்கிறது.
நிறுவனங்கள் மற்றும் பயனர்களுக்கு அவர்களின் தரவு/தகவல் மற்றும் தகவல் தொடர்பு தொழில்நுட்ப உள்கட்டமைப்பைப் பாதுகாக்க உதவும் ஆலோசனைகளை செர்ட்-இன் தொடர்ந்து வழங்குகிறது. இணையம் தொடர்பான நடவடிக்கைகள் மற்றும் சம்பவங்கள் தொடர்பான அவசர நடவடிக்கைகளை ஒருங்கிணைப்பதற்காக, சேவை வழங்குநர்கள், இடைத்தரகர்கள், தரவு மையங்கள் மற்றும் பெருநிறுவனங்கள் ஆகியவற்றிலிருந்து தகவல்களை செர்ட்-இன் பெறுகிறது.
சைபர் சம்பவங்கள் மற்றும் தொடர்புடைய நிகழ்வுகளை கையாளும் போது, இடையூறு விளைவிக்கும் சில இடைவெளிகளை செர்ட்-இன் கண்டறிந்துள்ளது. அடையாளம் காணப்பட்ட இடைவெளிகள் மற்றும் சிக்கல்களை நிவர்த்தி செய்ய, தகவல் பாதுகாப்பு நடைமுறைகள், செயல்முறை, தடுப்பு, பதில் நடவடிக்கை மற்றும் சைபர் சம்பவங்களைப் புகாரளித்தல் தொடர்பான வழிகாட்டுதல்களை தகவல் தொழில்நுட்பச் சட்டம், 2000-ன் 70பி பிரிவின் துணைப்பிரிவு -ன் விதிகளின் கீழ் செர்ட்-இன் வெளியிட்டுள்ளது. இந்த வழிகாட்டுதல்கள் 60 நாட்களுக்குப் பிறகு நடைமுறைக்கு வரும்.
சைபர் சம்பவங்களை செர்ட்-இன்-க்கு கட்டாயமாகப் புகாரளிக்க வேண்டும்; தகவல் தொடர்பு தொழில்நுட்ப அமைப்புகளின் பதிவுகளை பராமரித்தல்; தரவு மையங்கள், விர்ச்சுவல் பிரைவேட் சர்வர்  வழங்குநர்கள், விபிஎன் சேவை வழங்குநர்கள், கிளவுட் சேவை வழங்குநர்கள் மூலம் சந்தாதாரர்/வாடிக்கையாளர் பதிவு விவரங்கள்; மெய்நிகர் சொத்து சேவை வழங்குநர்கள், மெய்நிகர் சொத்து பரிமாற்ற வழங்குநர்கள் மற்றும் பாதுகாவலர் கோப்பு வழங்குநர்களின் கேஒய்சி விதிமுறைகள் மற்றும் நடைமுறைகள் இவற்றில் அடங்கும்.
ஒட்டுமொத்த இணையப் பாதுகாப்பு நிலையை இந்த வழிகாட்டுதல்கள் மேம்படுத்துவதோடு, நாட்டில் பாதுகாப்பான மற்றும் நம்பகமான இணையத்தை உறுதி செய்யும்.
செர்ட்-இன் வெளியிட்டுள்ள வழிமுறைகளை https://www.cert-in.org.in/Directions70B.jsp எனும் முகவரியில் காணலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820904
ரெயில்வே அமைச்சகம்
மேற்கு ரயில்வேயின் மும்பை கோட்டம், 100-வது ஜவுளி எக்ஸ்பிரசை இயக்கியது
மேற்கு ரயில்வேயின் மும்பை மத்திய கோட்டம், சல்தாஹன்  யிலிருந்து ஷாங்க்ரயில் க்கு ஜவுளிப் பொருட்கள் ஏற்றிய 100-வது ரயிலை இயக்கி வரலாறு படைத்துள்ளது.
முதலாவது ரயிலை, ரயில்வே மற்றும் ஜவுளித்துறை இணை அமைச்சர் திருமதி தர்ஷ்னா ஜர்தோஷ் உத்னாவிலிருந்து 01.09.2021 அன்று கொடியசைத்துத் தொடங்கி வைத்தார்.
5 மாதங்களுக்குள் இந்த சாதனையை எட்டியிருப்பது, சூரத் ஜவுளித்துறையினர் ரயில்வே துறை மீது வைத்துள்ள நம்பிக்கை அதிகரித்து வருவதை பிரதிபலிக்கிறது. தென்கிழக்கு ரயில்வே-யின் ஷாங்க்ரயில், ஷாலிமர் மற்றும் கிழக்கு மத்திய ரயில்வேயின் தானாபூர் மற்றும் நாராயண்பூர் ஆகியவை இந்த வழித்தடத்தில் உள்ள முக்கிய இடங்களாகும்.
இதுவரை சல்தாஹன்னிலிருந்து 67 என்எம்ஜி ரேக்குகளிலும், உத்னாவிலிருந்து 33 ரேக்குகளிலும் ஜவுளி அனுப்பப்பட்டுள்ளது. இந்த ஜவுளி எக்ஸ்பிரஸ் மூலம் இதுவரை ரயில்வேத்துறைக்கு ரூ.10.2 கோடி வருவாய் கிடைத்துள்ளது.
பிரதமர் அலுவலகம்
ஃபர்ஸ்ட் சோலார் தலைமை செயல் அதிகாரி திரு மார்க் விட்மர் உடன் பிரதமர் சந்திப்பு
ஃபர்ஸ்ட் சோலார் தலைமை செயல் அதிகாரி திரு மார்க் விட்மரை பிரதமர் திரு நரேந்திர மோடி இன்று சந்தித்தார்.
இந்தியாவின் புதுப்பிக்கத்தக்க எரிசக்தி துறை, குறிப்பாக சூரிய சக்தி சாத்தியக்கூறுகள் மற்றும் 2030-க்குள் புதுப்பிக்கத்தக்க ஆதாரங்களில் இருந்து 450 ஜிகாவாட் மின்சார உற்பத்தியை எட்டுவதற்கான நமது இலக்கு குறித்து அவர்கள் பேசினர்.
சமீபத்தில் தொடங்கப்பட்ட உற்பத்தி சார்ந்த ஊக்கத்தொகை திட்டத்தின் கீழ் ஃபர்ஸ்ட் சோலார் நிறுவனத்தின் பிரத்தியேக மெல்லிய சுருள் தொழில்நுட்பத்தை பயன்படுத்தி இந்தியாவில் தயாரிப்பு வசதிகளை நிறுவுவது குறித்தும் சர்வதேச விநியோக சங்கிலிகளில் இந்தியாவை இணைப்பது குறித்தும் ஆலோசிக்கப்பட்டது.
வணிகம் மற்றும் தொழில்துறை அமைச்சகம்
தனி நபர் பயன்பாட்டிற்கு ஆக்சிஜன் செறிவூட்டிகளின் இறக்குமதி, விலக்களிக்கப்பட்ட பிரிவு பட்டியலில் சேர்க்கப்பட்டுள்ளது
தனி நபர் பயன்பாட்டிற்கான பிராணவாயு செறிவூட்டிகளின் இறக்குமதியை, விலக்களிக்கப்பட்ட பிரிவு பட்டியலில் அரசு சேர்த்துள்ளது.
2021 ஜூலை 31 வரை இந்த விலக்கு அமலில் இருக்கும்.
இதன் மூலம், தனி நபர் பயன்பாட்டிற்கான பிராணவாயு செறிவூட்டிகளின் இறக்குமதியை தபால், கொரியர் அல்லது மின்னணு வணிக தளங்களின் மூலம் செய்துக் கொள்ளலாம்.
வர்த்தகம் மற்றும் தொழில் அமைச்சகத்தின் வெளிநாட்டுப் வர்த்தக தலைமை இயக்குநரகம் 2021 ஏப்ரல் 30 அன்று வெளியிட்டுள்ள அறிவிப்பின் படி, வெளிநாட்டு வர்த்தக கொள்கை 2015-20-ன் 2.25-வது பத்தி மேற்கண்ட காரணத்திற்காக திருத்தப்பட்டுள்ளது.
------
(Visitor Counter : 226
உள்துறை அமைச்சகம்
கொவிட் கண்காணிப்பு, கட்டுப்பாடு மற்றும் எச்சரிக்கைக்கான மத்திய உள்துறை அமைச்சகத்தின் வழிகாட்டுதல்கள்
2020 டிசம்பர் 1 முதல் டிசம்பர் 31 வரை அமலில் இருக்கப்போகும் கண்காணிப்பு, கட்டுப்பாடு மற்றும் எச்சரிக்கைக்கான வழிகாட்டுதல்கள் குறித்த உத்தரவை மத்திய உள்துறை அமைச்சகம் இன்று வெளியிட்டுள்ளது.
கொவிட்-19 பாதிப்புகள் நாட்டில் தொடர்ந்து குறைந்து வரும் நிலையில், பெருந்தொற்றின் பரவலுக்கு எதிராக அடைந்துள்ள பலன்களை தக்கவைத்துக் கொள்வதே இந்த வழிகாட்டுதல்களின் நோக்கமாகும். சில மாநிலங்கள்/யூனியன் பிரதேசங்களில் கடந்த சில நாட்களாக பாதிப்புகள் அதிகரித்து வரும் நிலையில், தற்போதைய பண்டிகைக் காலம் மற்றும் குளிர்காலத்தை கருத்தில் கொண்டு பெருந்தொற்றை எதிர்கொள்வதற்காக இந்த வழிகாட்டுதல்கள் வெளியிட்டப்பட்டுள்ளன.
கண்காணிப்பு மற்றும் கட்டுப்பாடு:மத்திய உள்துறை அமைச்சகம் வெளியிட்டுள்ள வழிகாட்டுதல்களை கருத்தில் கொண்டு, கட்டுப்பாட்டு பகுதிகள் மாவட்ட அதிகாரிகளால் கவனமுடன் வரையறுக்கப்படுவதை மாநிலங்கள்/யூனியன் பிரதேசங்கள் உறுதி செய்ய வேண்டும்.இந்தக் கட்டுப்பாட்டு பகுதிகளுக்குள் அத்தியாவசிய சேவைகள் மட்டுமே அனுமதிக்கப்படும்.இதற்காக அமைக்கப்பட்ட சிறப்புக் குழுக்களின் மூலம் அனைத்து வீடுகளும் கண்காணிக்கப்படும், பரிசோதனைகள் நடத்தப்படும்.கொவிட்-19 நோயாளிகள் விரைந்து தனிமைப்படுத்தப்பட்டு தேவையான மருத்துவ சிகிச்சைகள் வழங்கப்படும்.
சரியான கொவிட் நடத்தைமுறை:சரியான கொவிட் நடத்தைமுறையை மாநிலங்கள்/யூனியன் பிரதேசங்கள் உறுதி செய்ய வேண்டும்.முகக்கவசங்கள் அணிதல், கைகளை தூய்மையாக வைத்துக் கொள்ளுதல், சமூக இடைவெளி ஆகியவை கண்காணிக்கப்பட்டு விதிகளை மீறுவோர் மீது நடவடிக்கை எடுக்கப்பட வேண்டும்.
நிலையான செயல்பாட்டு வழிமுறைகளை கட்டாயம் பின்பற்றுதல்:
கட்டுப்பாடுப் பகுதிகளுக்கு வெளியே கீழ்கண்ட நடவடிக்கைகள் அனுமதிக்கப்படும்மத்திய உள்துறை அமைச்சகம் அனுமதித்துள்ளவாறு சர்வதேச விமான பயணம்50 சதவீதம் கொள்ளளவுடன் திரையரங்குகள்விளையாட்டு வீரர்களின் பயிற்சிக்காக நீச்சல் குளங்கள்வர்த்தக நோக்கங்களுக்காக கண்காட்சி அரங்குகள்அரங்கத்தின் 50 சதவீத கொள்ளளவுடன், 200 பேருக்கு மிகாமல் சமுக/ஆன்மிக/விளையாட்டு/பொழுதுபோக்கு/கல்வி/கலாச்சார/மதம் சார்ந்த கூட்டங்கள்
பயணக் கட்டுப்பாடுகள்:
மாநிலங்களுக்குள் மற்றும் மாநிலங்களிடையேயான போக்குவரத்துக்கு எவ்வித தடையும் இல்லை. எந்த தனிப்பட்ட அனுமதியும் தேவையில்லை.
ஆரோக்கிய சேது:
ஆரோக்கிய சேது செயலியின் பயன்பாடு ஊக்குவிக்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1675624
வணிகம் மற்றும் தொழில்துறை அமைச்சகம்
இந்தியாவும், பிரான்சும் உண்மையான நண்பர்களாகவும், துடிப்புள்ள ஜனநாயக நாடுகளாகவும் விளங்குவதுடன் உலக நன்மைக்காக செயலாற்றுகின்றன: மத்திய அமைச்சர் திரு பியூஷ் கோயல்
இந்தியாவும், பிரான்சும் உண்மையான நண்பர்களாகவும் துடிப்புள்ள ஜனநாயக நாடுகளாகவும் விளங்குவதுடன் உலக நன்மைக்காக செயலாற்றுகின்றன என்று மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் கூறியுள்ளார்.
பாரிசில் இன்று நடைபெற்ற இந்தியா-பிரான்ஸ் வர்த்தக உச்சி மாநாட்டில் உரையாற்றிய அவர், பிரதமர் திரு நரேந்திர மோடியும், பிரான்ஸ் அதிபர் திரு இமானுவேல் மேக்ரானும்
இரு நாடுகளுக்குமிடையேயான ஒத்துழைப்பை வலுப்படுத்தி இருப்பதாக தெரிவித்தார். வர்த்தகம், தொழில்நுட்பம், சுற்றுலா முதலீடுகள் உள்ளிட்டவற்றில் இரு நாடுகளுக்குமிடையேயான ஒத்துழைப்பை இரு தலைவர்களும் அடுத்த கட்டத்திற்கு எடுத்து சென்றிருப்பதாக அவர் குறிப்பிட்டார்.
இந்தியாவும், பிரான்சும் நிலையான பொருளாதாரத்தைக் கொண்டுள்ளதாகவும் அவர் தெரிவித்தார். மண்டல மற்றும் உலக அளவிலான ஒத்துழைப்பை வலுப்படுத்துவதன் மூலம், வளர்ச்சியை அதிகரிப்பதில் இரு நாடுகளும் நம்பிக்கை கொண்டுள்ளன என்றும் அவர் கூறினார்.
இரு நாட்டுத் தலைவர்களும் பிரான்ஸில் உள்ள இந்திய சமுதாயத்தினரும் இரு நாடுகளுக்குமிடையேயான நட்புறவை வலுப்படுத்தி இருப்பதாக அவர் தெரிவித்தார். அவர்களது தீவிர முயற்சிகளின் மூலம் இரு நாடுகளுக்குமிடையேயான வர்த்தகம் மற்றும் பொருளாதார ஒத்துழைப்பு அதிகரித்துள்ளது என்று அவர் குறிப்பிட்டார்.
அடுத்த 25 ஆண்டுகாலம் இந்தியாவிற்கு பொற்காலமாக அமையும் என்று அவர் கூறினார். இந்தியாவில் தற்போது மிகப்பெரிய வாய்ப்புகள் உள்ளது என்றும் மேலாண்மை மற்றும் தொழில்நுட்பத் திறன்கள் இந்தியாவில் மிக அதிகளவில் உள்ளதாகவும் அவர் குறிப்பிட்டார். கடந்த 9 ஆண்டுகளில் நாட்டு மக்களின் அடிப்படைத் தேவைகளை நிறைவேற்ற அதிக கவனம் செலுத்தப்பட்டுள்ளதாகவும் அமைச்சர் கூறினார்.
தடையற்ற டிஜிட்டல் தொடர்புகள் இந்தியாவில் ஏற்படுத்தப்பட்டுள்ளதால், மிகப்பெரிய வர்த்தக வாய்ப்புகள் உருவாகியுள்ளன என்றும் அவர் கூறினார். கடந்த 2 ஆண்டுகளில் இந்தியாவின் சரக்கு மற்றும் சேவைத்துறை ஏற்றுமதி பெரிய அளவில் வளர்ச்சியடைந்துள்ளதாகவும் அவர் குறிப்பிட்டார். இந்த ஏற்றுமதி வளர்ச்சி மேலும் அதிகரித்து உச்சத்தை எட்டும் என்று எதிர்பார்க்கப்படுவதாகவும் அவர் தெரிவித்தார். சரக்குப் போக்குவரத்தை மேம்படுத்தும் நோக்கில் இந்தியாவில் உள்கட்டமைப்பு வலுப்படுத்தப்படுவதாக அவர் கூறினார். பாதுகாப்புத் துறையில் முதலீடுகளை அதிகளவில் ஈர்ப்பதாகவும் அவர் தெரிவித்தார். வளர்ச்சியுடன் நிலைத்தன்மையையும் இந்தியா முன்னிலைப்படுத்துவதாக அவர் தெரிவித்தார்.
தொழில்நுட்பம் மற்றும் முதலீடுகளில் பசுமைப் பொருளாதாரம் என்பது வளர்ந்து வரும் முக்கியப் பிரிவாக உள்ளது என்று அவர் குறிப்பிட்டார். வளர்ச்சியுடன் பாலின சமத்துவத்தை ஏற்படுத்துவதிலும் இந்தியா கவனம் செலுத்துவதாக அவர் கூறினார்.
வளர்ச்சிப் பயணத்தில் வர்த்தகம் மற்றும் முதலீடுகளைப் பன்மடங்கு அதிகரிப்பது குறித்து இந்தியாவும், பிரான்சும் தொடர்ந்து பேச்சு நடத்தும் என்று அவர் தெரிவித்தார். "இந்தியாவின் வளர்ச்சிப் பயணத்தில் நீங்கள் இணைந்து செயல்பட்டால் இந்தியா உங்களது வளர்ச்சிக்கு உத்தரவாதம் அளிக்கும்" என்று பிரதமர் திரு நரேந்திர மோடி கூறியதை அமைச்சர் திரு பியூஷ் கோயல் சுட்டிக்காட்டினார்.
பிரதமர் அலுவலகம்
பிரதமருடன் ஜம்மு-காஷ்மீர் மாநிலத்தைச் சேர்ந்த மாணவிகள் சந்திப்பு
(ஜம்மு-காஷ்மீர் மாநிலத்தின் ஸ்ரீநகர் பகுதியைச் சேர்ந்த பள்ளி மாணவிகள் 30 பேர் கொண்ட குழுவினர், புதுதில்லியில் பிரதமர் திரு.நரேந்திர மோடியை இன்று சந்தித்துப் பேசினர்.
இந்திய ராணுவம் வழக்கமாக ஏற்பாடு செய்துவரும் நல்லெண்ண நடவடிக்கைத் திட்டத்தின் ஒரு அங்கமாக நாட்டின் பல்வேறு பகுதிகளுக்கும் இந்த மாணவிகள் தற்போது சுற்றுலா பயணம் மேற்கொண்டுள்ளனர்.
மாணவிகளுடன் கல்வி – குறிப்பாக பெண் குழந்தைகளுக்கு கல்வி அளிப்பது; தூய்மை இந்தியா, மாணவிகளின் கனவுகள் மற்றும் விருப்பங்கள் போன்ற பல்வேறு விவகாரங்கள் தொடர்பாக, பிரதமர் கலந்துரையாடினார்.
நேரடி கலந்துரையாடலின்போது, மாணவிகள் எழுப்பிய பல்வேறு கேள்விகளுக்கும் பதிலளித்த பிரதமர், பெண் குழந்தைகளுக்கு கல்வி அளிக்க மேற்கொள்ளப்பட்டுவரும் பல்வேறு நடவடிக்கைகள் குறித்து விளக்கம் அளித்தார். மேலும், தூய்மை இந்தியா இயக்கம் மூலம், சுகாதாரம், சுற்றுலா உள்ளிட்ட துறைகளுக்கு கிடைக்கும் பல்வேறு பலன்கள் குறித்து பிரதமர் எடுத்துரைத்தார். ஒருமுக சிந்தனையை மேம்படுத்துவதில் யோகாவின் பலன்கள் குறித்தும் பிரதமர் குறிப்பிட்டார்.
ஜம்மு-காஷ்மீரைச் சேர்ந்த இளைஞர்கள், குடிமை சேவை பணிகளில் அதிக அளவில் தங்களை சேர்த்துக் கொள்வதையும், விளையாட்டுத் துறையில் அதிக திறனை வெளிப்படுத்துவதையும் பிரதமர் குறிப்பிட்டார். இந்தியாவுக்கு சிறப்பான எதிர்காலம் இருப்பதாகவும், ஜம்மு-காஷ்மீர் மாநிலத்தைச் சேர்ந்த குழந்தைகளும், இளைஞர்களும் அதிக அளவில் பங்களிப்பை வழங்க முடியும் என்றும் பிரதமர் திரு. நரேந்திர மோடி தெரிவித்தார்.
பெருநிறுவனங்கள் விவகாரங்கள் அமைச்சகம்
முக்கிய சேவை துறைகளுக்கான தொழில்நுட்பத் தர விதிமுறைகளை நலிவடைதல் மற்றும் திவால் நலிவடைதல் வாரியம் வெளியிட்டுள்ளது
இந்திய நலிவடைதல் மற்றும் திவால் வாரியம் அதன் தொழில்நுட்பக் குழுவின் பரிந்துரைகளை ஏற்று கீழ்க்கண்ட முக்கியச்சேவைகளின் செயல்பாடுகள் குறித்த தொழில்நுட்பத் தரங்களை வரையறுத்திருக்கிறது. 2017-ஆம் ஆண்டின் இந்திய நலிவடைதல் மற்றும் திவால் நிலை வாரிய  விதிமுறைகளின் 13-ஆவது விதிமுறைப்படி இது அறிவிக்கப்பட்டுள்ளது. இதன் விவரங்கள் வருமாறு:
1. வழக்கமான பணிவரன் முறைகள்;
2. பயனாளிகளை பதிவு செய்தல்;
3. ஒவ்வொரு ஆவணம் மற்றும் ஒவ்வொரு பயனாளிக்கும் தனித்துவ அடையாளக் குறியீடு;
4. தகவல்கள் சமர்ப்பித்தல்;
5. தனிநபர்களை அடையாளம் காணுதல் மற்றும் அடையாளத்தை சரிபார்த்தல்;
6. தகவல்களின் உண்மைத்தன்மையை சரிபார்த்தல்;
7. தகவல்களை சரிபார்த்தல்;
8. தகவல்களின் நம்பகத்தன்மை;
9. மூன்றாம் நபர் தகவல்களை அணுகுவதற்கான செயல்முறைக்கு ஒப்புதல் அளித்தல்;
10. கட்டமைப்பின் பாதுகாப்பு;
11. தகவல்களின் பாதுகாப்பு;
12. இடர்பாடு மேலாண்மையின் வரையரை;
13. தகவல்களை பாதுகாத்தல்;
14. தகவல்களில் பிழைகளை நீக்குதல்;
அனைத்து தகவல் நிறுவனங்களும், சேவை வழங்கும் போது அதற்குரிய தொழில்நுட்பத் தரங்களை பின்பற்ற வேண்டும். இது தொடர்பான விதிமுறைகள் www.mca.gov.in , www.ibbi.gov.in. இணையதளங்களில் உள்ளன.
உள்நாட்டு விமானப் போக்குவரத்து அமைச்சகம்
சிறப்பு விமானங்கள் மூலம் உக்ரைனிலிருந்து 6,200-க்கும் அதிகமான இந்தியர்கள் திரும்பியுள்ளனர்
அடுத்த இரண்டு நாட்களில் 7,400-க்கும் அதிகமான இந்தியர்கள் வந்து சேர்வார்கள் என்று எதிர்பார்க்கப்படுகிறது
உக்ரைனில் சிக்கியுள்ள இந்தியர்களை திரும்ப அழைத்துவர ஆபரேஷன் கங்கா என்ற பெயரில், மீட்பு நடவடிக்கைகளை இந்தியா பெருமளவில் மேற்கொண்டு வருகிறது. இந்திய மாணவர்களை வெகு வேகமாக இந்தியாவிற்கு அழைத்துவர சிவில் விமானப்போக்குவரத்து அமைச்சகத்தின் ஒருங்கிணைப்புடன் வெளியுறவு அமைச்சகம் அனைத்து முயற்சிகளையும் மேற்கொண்டுள்ளது. இந்த நடவடிக்கைகளுக்கு உதவி செய்யவும், மேற்பார்வையிடவும், உக்ரைனுக்கு அருகில் உள்ள நாடுகளுக்கு மத்திய அமைச்சர்கள் திரு ஹர்தீப் சிங் பூரி, திரு ஜோதிராதித்ய சிந்தியா, திரு கிரண் ரிஜிஜூ, திரு வி கே சிங் ஆகியோர் சென்றுள்ளனர்.
10 சிவில் விமானங்கள் மூலம் இன்று வந்து சேர்ந்த 2,185 பேர்களையும் சேர்த்து பிப்ரவரி 22 முதல் இன்றுவரை மொத்தம் 6,200-க்கும் அதிகமானோர் மீட்டு வரப்பட்டுள்ளனர். புக்காரெஸ்டிலிருந்து 5, புடாபெஸ்டிலிருந்து 2, கோசியிலிருந்து 1, ரிஸோசவிலிருந்து 2 சிவில் விமானங்கள் மூலமும், இவைதவிர இந்திய விமானப்படையின் 3 விமானங்களிலும் இந்தியர்கள் இன்று அழைத்து வரப்பட்டனர்.
அடுத்த இரண்டு நாட்களில், 7,400-க்கும் அதிகமானோர் சிறப்பு விமானங்கள் மூலம் அழைத்துவரப்படுவார்கள் என எதிர்பார்க்கப்படுகிறது. இவர்களில் 3,500 பேரை நாளையும் , 3,900 பேரை நாளை மறுநாளும்  அழைத்துவர முயற்சிகள் மேற்கொள்ளப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802675
பிரதமர் அலுவலகம்
நாளை நடைபெறும் இந்தியா மொபைல் மாநாடு 2020-ல் பிரதமர் உரையாற்றுகிறார்
பிரதமர் திரு நரேந்திர மோடி, நாளை  காலை 10:45 மணிக்கு இந்தியா மொபைல் மாநாடு 2020-ல் காணொலி வாயிலாக துவக்க உரை ஆற்றுவார். இந்திய அரசின் தொலைத் தொடர்புத் துறையும், இந்திய செல்போன் நிறுவனங்கள் சங்கமும் இணைந்து இந்தியா மொபைல் மாநாடு 2020-ஐ நடத்துகின்றன. இந்த மாநாடு 2020, டிசம்பர் 8 முதல் 10-ஆம் தேதி வரை நடைபெறும்.
இந்தியா மொபைல் மாநாடு 2020:
“உள்ளடக்கிய புத்தாக்கம் - திறன்மிகுந்ததும், பாதுகாப்பானதும், நிலையானதுமானது” என்பது இந்தியா மொபைல் மாநாடு 2020-ன் கருப்பொருளாகும். பிரதமரின் தொலைநோக்கான ‘தற்சார்பு இந்தியா', ‘டிஜிட்டல் உள்ளடக்கம்', ‘நீடித்த மேம்பாடு, தொழில்முனைவு மற்றும் புதுமை' ஆகியவற்றை ஊக்குவிப்பது இந்த மாநாட்டின் நோக்கமாகும். அந்நிய, உள்நாட்டு முதலீடுகளை அதிகரிப்பது, தொலைத்தொடர்பு மற்றும் வளர்ந்து வரும் தொழில்நுட்பத் துறைகளில் ஆராய்ச்சி, மேம்பாடுகளை ஊக்குவிப்பது ஆகியவற்றையும் இந்த மாநாடு நோக்கமாகக் கொண்டுள்ளது.
பல்வேறு அமைச்சகங்களின் பிரதிநிதிகள், தொலைத்தொடர்பு நிறுவனங்களின் தலைவர்கள், வெளிநாட்டு நிறுவனங்களின் தலைவர்கள், ஐந்தாவது தலைமுறை அலைக்கற்றை, செயற்கை நுண்ணறிவு, பொருட்களை இணையத்துடன் இணைக்கும் தொழில்நுட்பம், தரவு பகுப்பாய்வு, க்ளவுட் மற்றும் எட்ஜ் கம்ப்யூட்டிங், பிளாக்செயின், சூப்பர் பாதுகாப்பு, ஸ்மார்ட் நகரங்கள், தானியங்கி உள்ளிட்ட துறைகளின் வல்லுநர்கள் ஆகியோர் இந்தியா மொபைல் மாநாடு 2020-ல் கலந்து கொள்வார்கள்.
பிரதமர் அலுவலகம்
கிழக்கு பொருளாதார மன்றம் 2022-இன் முழு அமர்வில் பிரதமர் திரு நரேந்திர மோடியின் உரை
மேதகு அதிபர் திரு புதின் அவர்களே,
கௌரவ விருந்தினர்களே, வணக்கம்!
விளாடிவோஸ்டக்கில் நடைபெறும் ஏழாவது கிழக்கு பொருளாதார மன்றத்தில் காணொலிக் காட்சி வாயிலாக இணையும் வாய்ப்பைப் பெற்றது மகிழ்ச்சி அளிக்கிறது. விளாடிவோஸ்டக்கில் இந்திய தூதரகம் தொடங்கப்பட்டதன் 30-ஆம் ஆண்டை இம்மாதம் குறிக்கிறது. இந்த நகரத்தில் தூதரகத்தை நிறுவிய முதல் நாடாக இந்தியா திகழ்ந்தது.
நண்பர்களே,
கடந்த 2015-ஆம் ஆண்டு தொடங்கப்பட்ட இந்த மன்றம், தொலைதூர கிழக்கு ரஷ்ய வளர்ச்சியின் சர்வதேச ஒத்துழைப்பிற்கான முக்கிய மன்றமாக இன்று வளர்ந்துள்ளது. அதிபர் திரு புதினின் தொலைநோக்குப் பார்வையைப் பாராட்டுகிறேன்.
2019-ஆம் ஆண்டு இந்த மன்றத்தில் நான் கலந்து கொண்டபோது இந்தியாவின் தொலைதூரக் கிழக்கு கொள்கை செயல்பாடு குறித்து அறிவித்தோம். அதன் விளைவாக தொலைதூர கிழக்கு ரஷ்யா உடனான இந்தியாவின் ஒத்துழைப்பு பல்வேறு துறைகளில் அதிகரித்துள்ளது. இந்தக்கொள்கை, தற்போது இந்தியா, ரஷ்யாவின் “சிறப்பு மற்றும் சலுகை பெற்ற கேந்திர கூட்டுமுயற்சியின்” முக்கிய தூணாக உள்ளது.
நண்பர்களே,
ஆர்க்டிக் விஷயங்கள் குறித்த ரஷ்யா உடனான கூட்டுமுயற்சியை வலுப்படுத்த இந்திய ஆர்வமாக உள்ளது. எரிசக்தி துறையிலும் ஒத்துழைப்பிற்கு அபரிமிதமான வாய்ப்பு உள்ளது. எரிசக்தியுடன், மருந்தகம் மற்றும் வைரங்கள் உள்ளிட்ட துறைகளிலும் தொலைதூர கிழக்கு ரஷ்யாவுடன் இந்தியா குறிப்பிடத்தக்க முதலீடுகளை செய்துள்ளது.
உக்ரைனுடனான மோதல் மற்றும் கொவிட் பெருந்தொற்று ஆகியவை சர்வதேச விநியோக சங்கிலியில் மிகப்பெரிய தாக்கத்தை ஏற்படுத்தியுள்ளன. உணவு தானியம், உரங்கள் மற்றும் எரிபொருளின் பற்றாக்குறை, வளரும் நாடுகளுக்கு மிகப்பெரும் சவாலாக இருந்து வருகின்றன. உக்ரைன் உடனான மோதல் தொடங்கியது முதலே, தூதரகம் அளவிலான மற்றும் பேச்சுவார்த்தையின் உதவியுடன் இதற்கு தீர்வு காண நாங்கள் வலியுறுத்தி வருகிறோம். இந்தப் பிரச்சனைக்கு அமைதியான வழியில் முற்றுப்புள்ளி வைக்கும் முயற்சிகளுக்கு நாங்கள் ஆதரவளிக்கிறோம். இது சம்பந்தமாக தானியங்கள் மற்றும் உரங்களின் பாதுகாப்பான ஏற்றுமதி தொடர்பான சமீபத்திய ஒப்பந்தத்தை நாங்கள் வரவேற்கிறோம்.
இந்த மன்றத்தில் உரையாற்றும் வாய்ப்பளித்த அதிபர் திரு புதினுக்கு மீண்டும் ஒருமுறை எனது நன்றியைத் தெரிவித்துக் கொள்கிறேன்.
மிக்க நன்றி.
பொறுப்புத்துறப்பு: இது பிரதமர் செய்தி அறிக்கையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வடகிழக்கு மாநிலங்களில் சாலை மேம்பாட்டு திட்டங்களுக்கான நிதி ஒதுக்கீடு 2 மடங்கு அதிகரிப்பு
வடகிழக்கு பகுதிகளில் சிறப்பு துரித சாலை மேம்பாட்டு திட்டங்களுக்கான நிதி ஒதுக்கீடை இந்த நிதியாண்டில் மத்திய சாலை போக்குவரத்து மற்றும் நெடுஞ்சாலைத்துறை அமைச்சகம் கிட்டதட்ட 2 மடங்காக உயர்த்தியுள்ளது.
வடகிழக்கு மாநிலங்களில் சாலைகள் அமைக்க, 2020-21ம் நிதியாண்டுக்கு முன்பு ரூ.390 கோடி ஒதுக்கீடு செய்யப்பட்டிருந்தது. தற்போது இதே காலத்துக்கு இந்த தொகை ரூ.760 கோடியாக உயர்த்தப்பட்டுள்ளது. இதில் ரூ.300 கோடி, அருணாச்சலப் பிரதேசத்தில் சாலைகளை மேம்படுத்தும் திட்டத்துக்கு ஒதுக்கப்பட்டுள்ளது.
வடகிழக்கு பகுதிகளில் சிறப்பு துரித சாலை மேம்பாட்டு திட்டத்தின் கீழ், சாலை மேம்பாட்டு திட்டங்களை மத்திய அரசு மிகப் பெரிய அளவில் மேற்கொண்டு வருகிறது. முதல் கட்டமாக 6416 கி.மீ தூரத்துக்கு ரூ.30,450 கோடி செலவில் சாலைகள் அமைக்க முடிவு செய்யப்பட்டது. இவற்றில் 3356 கி.மீ தூரத்துக்கு சாலைகள் அமைக்கும் பணி முடிவடைந்துள்ளது. 1961 கி.மீ தூரத்துக்கு சாலைகள் அமைக்கும் பணி நடந்து வருகிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662655
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 95.51 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநில அரசுகள் மற்றும் யூனியன் பிரதேசங்களுக்கு இதுவரை, 95.51  கோடிக்கு மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 8.51 கோடிக்கும்  மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1762330
மத்திய அமைச்சரவை
சுகாதார ஒத்துழைப்பில் இந்தியா மற்றும் இந்தோனேசியா நாடுகளுக்கு இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சுகாதாரா ஒத்துழைப்பு தொடர்பாக இந்தியா மற்றும் இந்தோனேசியா நாடுகளுக்கு இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்த புரிந்துணர்வு ஒப்பந்தத்தின்படி கீழ்கண்ட துறைகளில் ஒத்துழைப்பு ஏற்படுத்தப்படும்.
- ஆய்வு மற்றும் வளர்ச்சி, மருந்து செயல்பாட்டினை ஊக்குவிக்கும் உட்பொருட்கள். தகவல் தொழில்நுட்பம் சார்ந்த மருத்துவ உபகரணங்கள்.
- மனித வள மேம்பாடு
- சுகாதார சேவைகள் மற்றும்
- இரு தரப்பும் ஒப்புக்கொள்ளும்படி மற்ற துறைகளில் ஒத்துழைப்பு
இந்த ஒத்துழைப்பினை மேலும் விரிவாக்கவும் இந்த ஒப்பந்தத்தின் செயல்பாட்டை மேற்பார்வை செய்யவும் பணிக்குழு அமைக்கப்படும்.